cyanic-selkie/wikianc huggingface dataset:
Marquesado de Montferrato
Historia
Os desdendentes de Aleramo son relativamente descoñecidos, pois apenas se dispón de documentos escritos sobre eles. Este obscurantismo cambia con Rainiero I. Guillerme V, fillo de Rainiero, casou cunha irmá de Conrado III aumentando de forma considerábel o prestixio da familia. Guillerme involucrouse na política italiana de Conrado III e o emperador bizantino Manuel I Comneno, mostrándose como un activo líder xibelino. Guillerme V tamén participou xunto aos seus fillos nas Cruzadas. Bonifacio I de Montferrato foi o líder da Cuarta cruzada e fundou o Reino de Tesalónica. Tesalónica foi herdado por un fillo "grego" de Bonifacio, Demetrio. Desde entón, os marqueses de Montferrato tentaron recuperar este reino para os seus dominios, pero nunca o conseguiron.
Vinho do Alentejo
O Vinho do Alentejo é un viño producido na rexión do Alentejo en Portugal. Esta variedade de viño, é unha das preferidas polos portugueses xa que representa o 47% da cota dos viños consumidos a nivel nacional malia representar só un 12% da produción vitinícola.
Piromanía
A piromanía forma parte da lenda urbana da tríada psicopática, xuntamente coa enurese e os malos tratos animais.
Comarca de Saja-Nansa
Val do Nansa
Os municipios localizados no val do Nansa son os seguintes: Lamasón, Herrerías, Rionansa, Tudanca, Polaciones e unha parte do municipio de Cabuérniga correspondente á localidade de Carmona.
Vinho Verde
Tipos e castas
O viño verde posúe a segunda maior cota do mercado portuguesa, e é o único que presenta no último quinquenio crecementos sustentados.
Maldición do faraón
A maldición reaparece
miniatura|Howard Carter ante o sarcófago. Nas décadas dos 60 e 70 as pezas do Museo Exipcio do Cairo trasladáronse a varias exposicións temporais organizadas en museos europeos. Os directores do museo de entón morreron pouco logo de aprobar os traslados, e os xornais ingleses tamén estenderon a maldición sobre algúns accidentes menores que sufriron os tripulantes do avión que levou as pezas a Londres.
Extraliga Eslovaca (hóckey sobre xeo)
Historia
A Extraliga Eslovaca ten as súas orixes na Liga Checoslovaca. A tempada 1993-94 foi a primeira tempada da competición trala separación administrativa de Checoslovaquia nas actuais repúblicas de Chequia e Eslovaquia o 1 de xaneiro de 1993.
Gohar Muradyan
Traxectoria
En 1986 fixo a defensa do seu doutoramento: "The Book of Chreia and its Sources". Dende novembro de 2001 é membro da AIEA ("Asociación Internacional de Estudos Armenios"). En 2005 defendeu a súa tese de doutoramento:: "The Hellenizing School and Classical Armenian."
Ademais, participou en numerosas conferencias internacionais, proxectos de investigación conxuntos e cooperación con institucións de investigación: entre 1996 e 1997 co Max-Planck-Institut für europäische Rechtsgeschichte (Frankfurt am Main), en 1998 co Institudo de estudos avanzados dos Países Baixos, entre 1999 e 2002, 2001 e 2004, 2005 e 2007 coa Universidade de Xenebra, entre 2008 e 2009 coa Universidade de Graz e entre 2007 e 2012 coa Universidade de Nebraska–Lincoln. Dita cooperación traduciuse na publicación de monografías, artigos e traducións en armenio, inglés, francés e ruso.
Polihidroxibutirato
Polímero termoplástico
En 2005, a compañía norteamericana Metabolix, recibiu un premio presidencial (Presidential Green Chemistry Challenge Award) polo seu desenvolvemento e comercialización dun método rendible de fabricar PHAs en xeral, incluíndo o PHB.
Voo 6437 de Taban Air
O voo 6437 de Taban Air era un servizo regular doméstico que se esnafrou en Mashhad, Irán o 24 de xaneiro de 2010. As 170 persoas a bordo escaparon do avión incendiado sen que houbeses vítimas mortais. A meirande parte dos pasaxeiros era peregrinos regresando tras visitar lugares sagrados en Iraq.
Voo 760 de SCAT Airlines
Investigación
Maulen Mukashev, o tenente de alcalde de Almati, visitou o lugar do accidente e díxolle aos xornalistas que a causa preliminar do accidente era o mal tempo. Mukashev tamén engadiu: "Non quedou intacta ningunha parte do avión despois de que caíse".
Harold Russell
Traxectoria
Polo seu papel, Russell gañou o Oscar ao mellor actor secundario en 1947. Na mesma cerimonia recibira un Oscar honorífico por “traer esperanza e carraxe aos seus compañeiros veteranos”. O premio especial fora creado porque a Academia quería recoñecer a Russell, actor non profesional, pero consideraba que tiña poucas posibilidades de gañar na súa categoría competitiva. É a única ocasión en que unha persoa gañou dous Oscar pola mesma interpretación.
Tan só apareceu en dous filmes máis, Inside Moves en 1980 e Dogtown en 1997. Tamén apareceu nun episodio das series Trapper John, M.D. en 1981 e China Beach en 1989.
Sarah Jane Rees
Actividade docente (1860-66)
En 1860 volveu á súa parroquia natal, para dar clase de navegación na aldea de Pontgarreg. Era unha rapaza nova, de 21 anos e aínda que tivo algúns problemas ao primeiro axiña gañou o respecto da comunidade.
Activismo a prol da temperanza (1880-1916)
A temperanza foi unha tema que apareceu numerosas veces na revista durante a súa época de editora. En marzo de 1901 estivo entre as fundadoras da Unión de Mulleres do Sur de Gales pola Temperanza e foi a súa secretaria durante quince anos. Pouco antes da súa morte, en xuño de 1916, estableceu un refuxio para as mulleres con problemas de alcoolismo.
Catedral de Barcelona
A catedral conta cun claustro gótico no que viven trece gansos brancos (cóntase que Eulalia tiña trece anos cando foi executada e que pastoreaba gansos no seu predio de Sarrià, preto da cidade).
Gladys Davies
Gladys Muriel Davies, nada en 1893 en Chiswick e finada en data descoñecida, foi unha tiradora de esgrima inglesa, gañadora dunha medalla olímpica.
Uraninita
A uraninita é un mineral radioactivo do grupo IV (óxidos) segundo a clasificación de Strunz, rico en uranio, sendo a principal mena deste elemento. A súa composición química é maiormente dióxido de uranio (UO2). mais tamén contén trióxido de uranio (UO3), óxido de chumbo, torio, e terras raras.
Factor V de Leiden
Fisiopatoloxía
Nunha persoa normal o factor V funciona como cofactor que permite que o factor Xa active a protrombina, orixinando o encima trombina. A trombina á súa vez cliva o fibrinóxeno para formar fibrina, a cal polimerízase para formar as densas redes fibrosas que constitúen a maior parte dun coágulo. A proteína C activada (aPC) é un anticoagulante natural que actúa limitando a extensión da coagulación ao clivar e degradar o factor V.
A excesiva formación de coágulos que ten lugar neste trastorno está case sempre restrinxida a certas veas, onde os coágulos poden causar unha trombose venosa profunda. Se estes coágulos venosos se desprenden, o coágulo pode viaxar ata o metade dereita do corazón e de alí aos pulmón, onde bloquea os vasos sanguíneos pulmonares e causa unha embolia pulmonar. É extremadamente raro que este trastorno cause a formación de coágulos en arterias que poden orixinar un accidente cerebrovascular ou un infarto de miocardio, aínda que os "mini-ictus", chamados accidentes isquémicos transitorios, son máis comúns. Dado que esta doenza mostra unha dominancia incompleta, as persoas homocigotas para a o alelo mutado teñen maior risco de sufrir algúns dos problemas mencionados fronte ás que son heterocigotas.
Dinámica
Dinámica de sistemas mecánicos
A maioría de sistemas mecánicos son do primeiro tipo, aínda que tamén existen sistemas de tipo mecánico que son descritos de modo máis sinxelo como campos, como sucede cos fluídos ou os sólidos deformables. Tamén sucede que algúns sistemas mecánicos formados idealmente por un número infinito de puntos materiais, como os sólidos ríxidos poden ser descritos mediante un número finito de graos de liberdade.
Samotracia
Antigüidade
O relato tradicional da antigüidade di que Samotracia foi habitada por primeira vez por pelasgos e Cariaos, e máis tarde tracios. A finais do século 8 a.C. a illa foi colonizada polos gregos de Samos, do que ven o nome de Samos de Tracia, que máis tarde se converteu en Samotracia, aínda que Estrabón négao. A evidencia arqueolóxica suxire que a colonización grega foi no século VI antes de Cristo.
O libro dos Feitos na Biblia cristiá rexistra que o apóstolo Paulo de Tarso, na súa segunda viaxe misioneiro fóra de Palestina, partiu de Troas a Samotracia e pasou unha noite alí de camiño a Macedonia.
Era Posromana
thumb|Bandeira dos revolucionarios de Samotracia durante a [[Guerra de indendencia grega.]] thumb|Vista de Samotracia. thumb|Barcos de pesca no porto de Samotracia.
Galería
<Center>
Mero (homónimos)
O termo mero pode referirse a:
Bobadilla, A Rioxa
Deporte
Anualmente, o último sábado de abril realízase unha marcha nocturna a pé duns 63 km que parte de Logroño cara ao mosteiro de Valvanera, coñecida como a Valvanerada. A localidade colabora na súa organización repartindo avituallamento.
Somerset
Somerset é un condado do Reino Unido, situado na rexión suroeste de Inglaterra. Ocupa unha área de 4.171 km², cunha poboación estimada en 2010 de 917.100 habitantes. A sede do goberno está na vila de Taunton (61.400 h), malia que é máis pequena que Bath (83.992 h) e Weston-super-Mare (71.758 h). Somerset limita cos condados de Bristol, Gloucestershire, Wiltshire, Dorset e Devon. O norte do condado está bañado polas augas do estuario do río Severn, que separa esa parte de Inglaterra co sur de Gales.
Lingua istrorromanesa
Orixe
Algúns préstamos suxiren que os istrorromaneses viviron un período longo entre as terras non insulares dálmatas ata o río Cetina, onde destacan algúns nomes de parentesco rematados en -ul da época medieval. De calquera forma, é lingüisticamente evidente que o "dialecto" istrorromanés escindiuse do amplamente falado daco-romanés -unha lingua romance oriental- máis tarde que outros dialectos romaneses, o arromanés e o meglenorromanés, e hoxe o máis próximo ao dialecto daco-romanés, a lingua oficial de Romanía en Moldavia.
Pavle Ivić, un lingüista serbio, cita a hipótese de que unha considerable poboación de latinos habitaron os Balcáns dende o oeste ao leste a través da antiga Iugoslavia antes do século X. A teoría é que estas poboacións se reduciron polas epidemias e guerras, mesturándose cos primeiros istrorromaneses que se trasladaron a Istria, pero non existe ningunha crónica que apoie esta teoría.
Lingua
O istrorromanés ten bastante parecido co romanés, e a maior parte de lingüistas romaneses pensa que é un dialecto máis ca unha lingua independente. Outro punto de vista é que o istrorromanés está máis relacionado coa extinta lingua dálmata, pero non hai evidencias lingüísticas e, polo tanto, non se acepta. De feito, o istrorromanés ás veces confúndese co istriot (obviamente, por persoas que non saben ningunha das linguas), que é outra lingua seriamente ameazada do sur de Istria. Esta é considerada descendente ou estreitamente relacionada cun dos dialectos dálmatas.
Morfoloxía
A evolución do istrorromanés dende o daco-romanés mostra dous trazos distintivos:
Pronomes demostrativos
Igualmente poden comezar con ţ- e.g. ţåle lingure (esas culleres)
Números cardinais
A maioría dos números cardinais veñen do latín, con varios préstamos do dialectos eslavos locais.
Traiñeira
Características
A embarcación é dunha peza e ten maior resistencia que anteriormente. A vida dunha embarcación nun club importante adoita ser de dous ou tres anos. Unha traiñeira, en 2008, tiña un prezo aproximado de 25.000 euros. Os remos, ao igual que as embarcacións, eran de madeira, mais tamén mudaron á fibra de carbono.
Principais competicións
Nas regatas unicamente participan traiñeiras de clubs representantes da costa cántabra: Galiza, Asturias, Cantabria, Euskadi e o País Vasco Francés; e ademais do correspondente premio en metálico da cada regata, ao club gañador outórgaselle unha bandeira da localidade que acolle a competición ou do patrocinador da mesma.
Defensores da Man Vermella
Os Defensores da Man Vermella (en inglés: Red Hand Defenders, RHD) é un grupo paramilitar norteirlandés creado en 1998 e composto principalmente de militantes protestantes partidarios da liña dura procedentes de grupos unionistas. Está integrado por membros da Asociación de Defensa do Ulster e da Forza de Voluntarios Lealistas, moitos dos cales son aínda membros destes grupos. En xaneiro de 2002, o grupo anunciou que os membros das escolas católicas de Belfast e os carteiros católicos eran obxectivos lexítimos. Malia os chamamentos de febreiro de 2002 da Asociación de Defensa do Ulster e da Forza de Voluntarios Lealistas para que anunciase a súa disolución, a RHD continúa a ameazar e a publicar reivindicacións de responsabilidade. A comezos de 2003, a RHD reivindicou a súa responsabilidade no asasinato de dous membros da Asociación de Defensa do Ulster como resultado do que é chamado descrito como unha guerra interna lealista. Tamén asumiu a autoría da colocación dunha bomba nas oficinas do Sinn Féin Poblachtach en Belfast Oeste que foi desactivada sen producir danos. Nos anos recentes, o grupo ten levado a cabo ataques contra obxectivos civís como vivendas, igrexas e negocios privados. En xaneiro de 2002, o grupo incendiou a vivenda dun funcionario de prisións en Belfast Norte.
Costa oriental de Cantabria
Características
Todos estes factores fan que a vida encareceuse nos últimos anos enormemente para a xente que ten traballos cos convenios laborais cántabros, o que unido á reconversión industrial que se sufriu a finais dos 80 na zona, fai que as persoas nadas e criadas nesta comarca estean emigrando a outras comarcas de interior ou a outras rexións.
Tratado de metafísica
Tratado de metafísica (Traité de métaphysique) é unha obra de Voltaire composta cara á metade de 1734, sendo retocada varias veces entre 1734 e 1738. Ocupa un lugar capital no pensamento de Voltaire e refírese aos grandes problemas da metafísica. Foi traducida ao galego en 2002.
Capítulo V. Se o home ten unha alma e que poida esta ser
Nós somos materia e pensamos e sentimos. Somos obra dun Deus. Pero non podemos saber como é a nosa alma. Para coñecer esta hai que se basear nunha análise. Obsérvase que os órganos son iguais en todos os homes sexan da raza que sexan. Foi deus o que nos deu eses compoñentes que nos permiten coñecer as ideas. Dise que o home é superior ós demais animais. Xa que ten unha alma espiritual e mortal. O seu pensamento é composto da materia pero non se pode dividir, entón non é un composto da materia, simplemente é obra dun Deus. Entón a alma só é propia do home porque este foi creado a imaxe e semellanza del. Deus comunicou outras propiedades á materia como son o movemento, a gravitación... Chégase á conclusión de que na natureza todos os feitos xorden por unha causa. Esta actúa tanto nas bestas coma nos homes en proporción ós seus órganos sendo un principio común ós homes e ás bestas e sendo atributo dado por Deus. Dicir que a alma pensa sempre. De que está feita a alma é algo que o ser supremo non quixo confesar.
José López Ortiz
José Ángel López Ortiz, O.S.A., nado o 10 de xullo de 1898 en San Lorenzo de El Escorial (provincia de Madrid, España) e finado o 4 de marzo de 1992 en Madrid, foi un relixioso católico latino, arabista e historiador do dereito. Foi bispo de Tui entre 1944 e 1969, e posteriormente arcebispo castrense até 1977.
Amador Arias
Amador Arias Mon, nado na Fonsagrada o 15 de marzo de 1957, é un garda forestal e actor non profesional galego, protagonista do filme O que arde.
Flavonoide
Debido ás importantes funcións metabólicas que os flavonoides teñen nas plantas e nos animais, as súas vías biosintéticas e mecanismos de regulación están sendo coidadosamente estudados. A ciencia aplicada aproveitou este coñecemento en moitos traballos de enxeñaría metabólica, nos que se tratou, por exemplo, de aumentar a concentración de flavonoides beneficiosos nas plantas de consumo humano ou de uso farmacéutico, de modificar a súa concentración en flores ornamentais para cambiarlles a cor, e de inhibir a súa produción no pole para esterilizar os híbridos de interese comercial. No que respecta á súa produción, desenvolveuse con éxito un cultivo de bacterias que sintetiza flavonoides de interese humano.
Clasificación dos flavonoides
Os isoflavonoides fórmanse por migración dun anel bencénico da posición 2 á 3 do anel central. O grupo integra máis de 230 estruturas, e os dous máis coñecidos son a xenisteína e a daidzeína A súa función é defenderen as plantas do ataque de patóxenos.
Biosíntese
A vía biosintética dos flavonoides comeza cando a fenilalanina, por acción do encima fenilalanina amonioliase (PAL) se transforma en ácido cinámico, que logo é transformado en ácido p-cumarínico por incorporación dun grupo hidroxilo no anel aromático, e a acción dunha CoA ligase transfórmao en cumaril-SCoA, o precursor da maioría dos fenois de orixe vexetal, entre os que se encontran os flavonoides
Reñosa
Alimentación
A súa alimentación é oportunista, baseada principalmente en invertebrados acuáticos, aínda que nalgúns ríos a súa alimentación ten un forte compoñente detritívoro, consumindo tamén algunhas plantas. Esta alimentación oportunista pode ter un valor adaptativo particular en ríos mediterráneos de marcada estacionalidade.
Támil
Támil pode referirse a:
Parvalbumina
A proteína comprende tres dominios, chamados dominios AB, CD e EF, cada un dos cales contén un motivo hélice-bucle-hélice. O dominio AB ten unha deleción de dous aminoácidos na rexión bucle, mentres que os dominios CD e EF conteñen as porcións N-terminal e C-terminal, respectivamente.
Localización e función
As interneuronas que expresan parvalbumina representan aproximadamente o 25% das células GABAérxicas no cortex prefrontal dorsolateral de primate.
Patoloxías
Atopouse un decrecemento da expresión de parvalbumina e GAD67 en interneuronas GABAérxicas PV+ na esquizofrenia. A parvalbumina foi identificada como un alérxeno que causa alerxia ao peixe.
Alfredo Freixedo Alemparte
Obras
250px|miniatura|Mosteiro de Santo Estevo. Claustro.
Lavandeira, Alcázar de Milmanda, Celanova
Lavandeira é un lugar da parroquia de Alcázar de Milmanda no concello ourensán de Celanova na comarca da Terra de Celanova. Segundo o INE e o IGE en 2011 tiña 19 habitantes (nove homes e dez mulleres). Inclúense aquí os datos referentes ao lugar de Eiras, como consta no IGE.
Rambla de Catalunya
No número 126, xunto á rúa de Córsega, atópase a casa Serra, edificio modernista do arquitecto Josep Puig i Cadafalch, actual sede da Deputación de Barcelona.
Título honorífico
Título honorífico é un cualificativo que engloba calquera tipo de título outorgado por unha causa de importante relevancia a persoas vivas ou falecidas, con independencia de que forme parte da realeza ou se dedique a calquera profesión ou actividade.
Voltaire
Primeiros logros literarios
De volta en Francia proseguiu a actividade literaria e publicou Henriade (1728-30), Histoire de Charles XII (1731), Zaire (1732), Temple du Goût e Lettres philosophiques 1734), de exaltación do sistema liberal inglés e condena do despotismo. Esta última obra, a máis importante deste período, obrigou novamente Voltaire a deixar París e a refuxiarse intermitentemente en Cirey, no ducado da Lorena, onde gozou da hospitalidade de madame du Châtelet ata a morte desta en 1751. Este foi un período de intensa produción literaria. Con Mondain (1733) fíxose necesaria unha nova fuga, desta vez aos Países Baixos, onde publicou Eléments de la Philosophie de Newton (1738) e onde pasou a cartearse con Frederico da Prusia. Tratado de metafísica foi composto por volta da metade de 1734, sendo retocado varias veces entre 1734 e 1738. Ocupa un lugar capital no pensamento de Voltaire. Aquí fala dos grandes problemas da metafísica. O éxito obtido con Mahomet (1741) e Mérope (1743), xunto á boa influencia de Madame de Pompadour, motivou que pasase a servir Luís XV en misións na Prusia, fose electo Historiador do Reino e membro da Academia Francesa en 1746.
Pensamento
A súa filosofía práctica prescinde de Deus, aínda que Voltaire non sexa ateo; porén, como o reloxo presupón o reloxeiro, o universo implica a existencia dun "eterno xeómetra" (Voltaire é teísta). Porén, non cre na intervención divina nos asuntos humanos e denuncia o providencialismo en Cándido.
Tratado sobre a tolerancia
En Tratado sobre a tolerancia (1769) Voltaire fala de modo directo e xogando coas comparacións, do mundo das sociedades clásicas anteriores ás cronolóxicas da era cristiá, impulsado polo seu espírito de denuncia sobre o modo de facer xustiza no século XVIII. Así, na Grecia antiga a xustiza era levada a cabo con moito máis rigor e nun conxunto máis democrático e de consideración para o reo, polo que considera que se deu un retroceso na historia coa imposición da moral e poder absolutista das relixións monoteístas, en contraposición co antigo paganismo e o culto a varios deuses.
Noutra parte do libro Voltaire volve fornecer o xogo da dialéctica literaria nun marco comparativo, neste caso nun crebo de identificacións entre dous filósofos da historia, comparando de forma simétrica as diferentes formas de entender a ensinanza do vivir, o espírito que dimana da conciencia firme e a procura no coñecemento compartido.
A Igrexa greco-católica no Imperio Ruso
A presenza da Igrexa greco-católica no Imperio Ruso ten a súa orixe logo das sucesivas particións de Polonia, cando a maioría das estruturas da metrópole greco-católica de Kíiv-Galicia e toda a Rus pasaron a estar baixo dominio ruso. Antes da primeira partición a metrópole estaba organizada en oito dioceses: Kíiv, Lutsk, Lviv, Polack, Przemyśl, Chełm, Pinsk-Turaŭ e Volodymyr-Brest. En total, os greco-católicos tiñan 9.452 templos; arredor do 60% destes edificios pasaron a estar en territorio ruso logo das particións.
Reinado de Alexandre I
200px|dereita|miniatura|[[Jazafat Bulhak]] Alexandre I mantivo unha política tolerante cara aos greco-católicos. Durante o seu reinado, se estima que 1.398.478 fieis, 91 mosteiros, e 1.388 parroquias permaneceron como católicos bizantinos. Ao mesmo tempo, durante a época de Paulo I e Alexandre I, aproximadamente 200.000 fieis pasaron á Igrexa latina, como forma de protexerse da conversión forzada á ortodoxia. Este movemento foi recibido con protestas por parte dos bispos greco-católicos.
Lingua córnica
Historia
Con todo, durante o século XIX había aínda falantes. Matthias Wallis, de St Buryan, certificou en 1859 que a súa avoa, Ann Wallis, finada en 1844, falaba córnico, afirmando tamén que Jane Barnicoate, finada cara a 1857, era tamén falante da lingua. En 1875 había canto menos seis falantes de córnico. O labrego John Davey, finado en 1891 en Boswednack (Zennor), puido ser a última persoa con coñecementos tradicionais de córnico antes da resurrección da lingua a comezos do século XX. É posible que algúns elementos da linguaxe sobrevivisen máis alá do uso da lingua completa.
Gramática
A tipoloxía lingüística da orde da frase é SVO (suxeito, verbo, obxecto) en cláusulas nominais; VSO (verbo, suxeito e obxecto) en cláusulas verbais, e obrigado en cláusulas subordinadas; tamén é posible a orde de OSV (complemento, suxeito e verbo) para salientar.
NGC 2080
NGC 2080 (A Nebulosa Cabeza de Pantasma) é unha rexión de formación de estrelas, ademais de ser unha nebulosa de emisión que está ó sur do 30 Doradus (Nebulosa da Tarántula), no sur da constelación de Dorado. Esta nebulosa pertence á Gran Nube de Magallanes, unha galaxia satélite da Vía Láctea, que está a unha distancia de 168.000 anos luz. NGC 2080 foi descuberta por John Frederick William Herschel no ano 1834. A Nebulosa Cabeza de Pantasma ten un diámetro de 50 anos luz. e ten este nome debido ós dous parches brancos que posúe, chamados "os ollos da pantasma". O parche occidental, chamado A1, ten unha burbulla no centro, que se creou pola estrela masiva e nova que contén. O parche oriental, chamado A2, ten varias estrelas novas nun recentemente formado cúmulo estelar, pero estas estrelas aínda son escurecidas pola nube de po onde se orixinaron. Xa que ningunha de ambas nubes de po se disiparon debido á radiación estelar, os astrónomos deduciron que ambos conxuntos de estrelas formáronse nos últimos 10.000 anos. Estas estrelas comezaron a crear unha burbulla na nebulosa coas súas emanacións de material, chamado vento estelar.
Encontros Galeusca da AELG
Primeiro encontro
Os contidos tratados durante o primeiro encontro Galeusca non se limitaron exclusivamente á defensa das composicións realizadas por galegos, cataláns e vascos; senón ao seu carácter representativo e á posterior promoción das mesmas obras. Ademais, impúlsanse unha serie de medidas para o establecemento dos dereitos da profesión. As conclusións recóllense no Manifesto de Poblet (cuxo orixinal se pode consultar nesta ligazón), o cal que expresaba as seguintes premisas e reflexións:
Última edición e creación da Federación
A última reunión Galeusca (referíndome á anterior agrupación, previa á Federación Galeusca) realizouse entre os días 7 e 9 de novembro de 2008, para afondar no contido, pódese consultar o comunicado correspondente na seguinte ligazón: XXV Galeusca: Valencia-Sueca, 2008. Os autores reuníronse para expresar a necesidade dunha profunda reflexión ante a situación de involución que presentaba o chamado “Manifiesto por la lengua común”; polo que era preciso atopar novos métodos de acción conxunta para solucionar ese problema. A lingua catalá serviu como demostración da posibilidade de acadar un recoñecemento internacional, especialmente no ano 2007, data na que, grazas a unha detida promoción, múltiples representantes da lingua catalá foron convidados á Feria do Libro de Frankfurt.
Soria
Museo Numantino
250px|miniatura|Museo Numantino miniatura|esquerda|250px|Concatedral de San Pedro En 1932 o museo Provincial cambio o nome a museo Celtibérico e en 1941 xúntanse ambos aínda que mantendo a súa independencia. En 1968 prodúcese a unión definitiva e integra de ambos os centros chamándose Museo Provincial de Soria, primeiro, Museo de Soria despois e para rematar Museo Numantino. En 1989 realizouse unha reforma integral do mesmos na que se ampliou a superficie de exposición ata os 7.000 m².
Jesús Aguilar Rodríguez
Jesús Aguilar Rodríguez, nado en Monzón de Campos (Palencia) o 15 de setembro de 1942 é un exfutbolista español. Xogaba de porteiro.
Lingua akwa
Falantes
24.147 (2001)
Nastasia Zürcher
Nastasia Zürcher Losada, nada en Xenebra o 26 de xuño de 1988, é unha artista, vocalista e compositora galego-suíza. Afincada en Galicia (terra dos seus avós maternos) dende o ano 2000, medrou en Xenebra ate os 12 anos. Viviu tamén en Madrid 2 anos (2012-2014) nos que se graduou en Canto, Interpretación e Técnicas de Escenario na Escuela Internacional de Artistas. Estudou canto moderno con diferentes docentes e técnicas ao longo da súa formación, como o Diploma Profesional de Canto en Jazz e Música Moderna de Estudio, Escola de Música (Santiago de Compostela, centro no que imparte clases de canto e técnica vocal dende o ano 2011) e, entre outras, a formación Voice Craft (Estill Voice Training). Publicou tres discos de autoría propia (música e letras), nos que canta en galego, inglés, castelán e francés. A súa obra bebe do neo soul, o pop folk de autora e as sonoridades das músicas do mundo, sendo unha das vocalistas máis versátiles do panorama musical actual.
Traxectoria
En 2018 representou Galicia no festival Liet Internacional en Holanda co seu tema "Espertos", co que gañou o premio dos músicos e quedou no segundo posto da clasificación xeral. Participou en diferentes festivais cos seus diferentes formatos para directo adaptados a cada disco, como o Beat Trío con Adrián Saavedra e Narci Rodriguez ao beatbox, ou o seu quinteto no segundo disco con recoñecidos artistas da escena jazz como LAR Legido á batería ou Javi GDJazz a trompeta.
Elisa Fernández de la Vega
Traxectoria
Filla de Dolores Lombán Cotarelo e Wenceslao Fernández de la Vega Pasarín, médico liberal de Castroverde, membro da Institución Libre de Enseñanza, fundador e primeiro director do balneario de Guitiriz.
Entre 2004 e 2010, unha sobriña súa, María Teresa Fernández de la Vega, foi vicepresidenta primeira do goberno de José Luis Rodríguez Zapatero.
The Dubliners
En 2008 gravouse un disco homenaxe a Ronnie Drew (falecido pouco tempo despois, o 16 de agosto de 2008), titulado The ballad of Ronnie Drew, no que participaron, entroutros, Bono, Sinéad O'Connor, Christy Moore e Shane MacGowan.
Fórmula (lóxica)
Fórmula en lóxica clásica de primeira orde
É necesario observar que cando unha FBF non é unha fórmula pechada, xa que nese caso non pode ser clasificada como unha fórmula proposicional. Ora ben, dada a fórmula pechada onde R é unha relación binaria e x e y son termos, podemos interpretala, por exemplo, por: para todo número natural hai un número menor ou igual a el, e sabemos que iso é verdadeiro, pero se tomamos a fórmula ben formada:, onde P é un símbolo de relación binaria e x e y son termos, a máxima interpretación que podemos dar a esa fórmula é: existe un número x menor que ___, por exemplo, e non hai maneira de verificar se esa fórmula é ou non verdadeira.
The Dubliners
Ligazóns externas
Páxina oficial do grupo
Baculoviridae
Influencia histórica
As mencións máis antigas da probable presenza de baculovirus poden encontrarse xa na literatura desde inicios do século XVII en informes dunha enfermidade que afectaba os vermes da seda. A partir da década de 1940 foron moi usados e estudados como biopesticidas nos campos agrícolas. A partir da década de 1990 foron utilizados para producir proteínas eucariotas complexas en cultivos celulares de células de insectos (ver Sf21, Hi-5). Estas proteínas recombinantes foron utilizadas en investigación como vacinas tanto en humanos coma en tratamentos veterinarios (por exemplo, a vacina máis amplamente utilizada para a prevención da gripe aviaria por H5N1 en polos foi producida nun vector de expresión baculovirus). Máis recentemente atopouse que os baculovirus poden transducir células de mamíferos cun promotor axeitado. Estes usos médicos aplicados ou potenciais fixeron que aumentase o número de publicacións sobre baculovirus desde 1995.
Estrutura do virión
O BV adquire a súa envoltura da membrana da célula hóspede e necesita a glicoproteína gp64 para poder espallarse e xerar unha infección sistémica. Esta proteína forma estruturas chamadas peplómeros nun dos extremos da partícula do virus evaxinado pero non se encontra no ODV (aínda que outras proteínas están só asociadas coa forma ODV). Existen tamén algunhas diferenzas na composición lipídica da envoltura viral das dúas formas. Aínda que a envoltura do BV consta de fosfatidilserina, o ODV contén fosfatidilcolina e fosfatidiletanolamina.
Glicoproteína principal da envoltura gp64
É producido tanto nas fases temperá coma na tardía do ciclo de infección e chega á velocidade máxima de síntese entre as 24 e 26 horas post-infección. A trimerización con enlaces disulfuro de cisteína intermoleculares parece ser un paso crucial para o transporte da proteína á superficie celular, dado que só o 33% da proteína sintetizada chega á superficie celular, xa que a gp64 monomérica é degradada dentro das células.
Papiros Kahun
Sobre a denominación
A cidade de Hetep Senusret, situada no que hoxe é o poboado da rexión de Al Fayum chamado en árabe al-Lāhūn, foi escavada en 1888-1889 por Flinders Petrie, quen transcribiu equivocamente o nome por Kahun, denominación que se transmitiu a unha parte considerábel da bibliografía.
Descrición dos papiros
Tamén dan conta dunha serie de observacións médicas e veterinarias e de remedios que se utilizaban no antigo Exipto para tratar problemas de xinecoloxía e obstetricia, como o tratamento das enfermidades da vaxina e do útero, así como métodos para o diagnóstico do embarazo e a determinación do sexo do feto, e se dá unha receita para un preparado contraceptivo: un supositorio vaxinal feito con feces de crocodilo, mel e carbonato de sodio. É o primeiro documento escrito acerca da influencia da música sobre o corpo humano.
Os papiros testemuñan a presenza da veterinaria no antigo Exipto. Describen enfermidades do gando e o seu tratamento, así como enfermidades de animais de compañía, como cans e gatos. Ademais de ritos máxicos, os tratamentos preventivos e curativos de doenzas dos animais incluían baños fríos e quentes, fregas, cauterizacións, sangrías, castración, redución de fracturas etc.
Filme
Precinematografía
O cinema foi produto dunha lenta evolución experimental ó longo dos séculos. O obxectivo de milleiros de persoas, inventores, fabricantes de xoguetes ou de comerciantes foi entreter ó mundo mediante imaxes e foi ademais dun impulso unha necesidade da especie humana de expresarse mediante imaxes empregnado as técnicas e posibilidades de cada momento. A base do cinema está no desenvolvemento da ciencia e da técnica, este incesante interese por atopar novas saídas esixiu a constante aplicación da técnica e da investigación sobre os novos descubrimentos.
Linguaxe
Considérase que o cinema ten a súa propia linguaxe. James Monaco escribiu un texto clásico sobre a teoría do cinema titulado Como ler un filme, que trata este tema. Un exemplo desta linguaxe é unha secuencia de ida e volta de imaxes do perfil esquerdo dun actor que fala, seguido polo perfil dereito doutro actor que fala, e unha repetición disto, o que é entendido pola audiencia como unha convers. Isto describe outra teoría do cinema, a regra dos 180 graos, como un dispositivo de narración de historias visuais coa capacidade de colocar a un espectador nun contexto de estar psicoloxicamente presente mediante o uso da composición e da edición visuais. O "estilo de Hollywood" inclúe esta teoría narrativa, debido á abafadora práctica da regra por parte dos estudios de cinema localizados en Hollywood durante a era do cinema clásico. Outro exemplo de linguaxe cinematográfica é ter unha toma que se achega á faciana dun actor cunha expresión de reflexión silenciosa, que se corta a unha toma dun actor máis novo que se parece lixeiramente ó primeiro actor, o que indica que a primeira persoa está lembrando o seu pasado; unha edición de composicións que provoca unha transición temporal.
Montaxe
A montaxe é a técnica mediante a cal se escollen, editan e logo se xuntan pezas separadas do filme para formar o filme final. Unha escena podería amosar un home entrando nunha batalla, con retornos á súa xuventude e a súa vida familiar e con efectos especiais adicionais colocados no filme despois de que se completa a gravación. Como todas estas escenas foron gravadas por separado, e quizais con diferentes actores, a versión final require da montaxe. Os directores desenvolveron unha teoría da montaxe, comenzando con Sergei Eisenstein e a complexa xustaposición de imaxes do filme O acoirazado Potemkin. A incorporación do contrapunto musical e visual, o desenvolvemento da escena a través da posta en escena e a edición, e os efectos visuais, levaron a técnicas máis complexas comparables ás empregadas na ópera e no ballet.
Tecnoloxía
O portal YouTube converteuse nos últimos anos na plataforma máis grande de vídeos de todo o mundo, o que permitiu que milleiros de usuarios fabriquen os seus propios filmes e os suban á rede, onde é posible atopar unha gran variedade de xéneros, calidade, técnicas e gustos cinematográficos.
Hohenzollern-Hechingen
Os seus gobernantes pertenceron á unha rama da liña maior, suaba, da dinastía Hohenzollern que, a diferenza dos seus parentes os Hohenzollern de Brandeburgo e Prusia, permaneceron sempre dentro da Igrexa católica romana.
Historia
O Estado de Hohenzollern-Hechingen foi despois, entre 1815 e 1850, un estado membro da Confederación Xermánica. A revolución democrática de 1848 tivo un relativo éxito en Hohenzollern e, o 16 de maio de 1848, o príncipe foi obrigado a aceptar o establecemento dunha Constitución. Porén, o conflito entre monárquicos e demócratas continuou e o 6 de agosto, Hohenzollern foi ocupado por forzas do reino de Prusia.
Polo tratado de Berlín de 7 de decembro de 1849, o príncipe Frederico Guillermo Constantino cedeu en venda o estado ao seu parente arredado, o rei Frederico Guillerme IV de Prusia. O 20 de febreiro de 1850 o tratado foi ratificado e, o 12 de marzo Frederico Guillerme de Prusia toma posesión do estado e, xunto co principado de Hohenzollern-Sigmaringen, formou a provincia de Hohenzollern.
Telmo Fernández Hevia
Traxectoria
Estudou na Escola Estudio de Santiago, onde foi tamén profesor de guitarra. Fai parte do Seminario Permanente de Jazz de Pontevedra e toca na SEM Big Band. Gravou varios discos con diferentes grupos, entre eles: S.P.J. Jazz Group, El Kiki, The Groovefathers, The Grooveclub.
Oxford English Dictionary
O Oxford English Dictionary (abreviado OED) é un dicionario publicado pola editorial Oxford University Press, considerado o máis erudito e completo dicionario da lingua inglesa, así como o principal punto de referencia para o seu estudo etimolóxico, así como a unha completa e definida explicación da súa sintaxe e a súa gramática.
Características
O 30 de novembro de 2005 incluía unhas 301 000 entradas principais, a través de 350 millóns de caracteres. Ademais das entradas principais, contén 157 000 combinacións e derivados en letra grosa, e 169 000 frases e combinacións en letra grosa cursiva, até un total de 616 500 expresións. Hai 137 000 pronuncias, 249 000 etimoloxías, 577 000 referencias cruzadas, e 2 412 400 citas ilustrativas. A intención da obra é recoller todos os usos e variantes coñecidos de cada palabra en todas as variedades do inglés de todo o mundo, pasadas e presentes, así como as súas etimoloxías, historia, pronuncia, etc. É o punto de partida de moitos estudos sobre a lingua inglesa, e a orde no que se listan alí as distintas grafías das palabras ten moita influencia sobre o inglés escrito de moitos países.
Linda Malnati
Activismo
En 1914, xunto con Clerici, participou no Comité Pro Humanidade, que propuxo establecer unha liga para a neutralidade. Durante a Primeira Guerra Mundial axudou co traballo de asistencia civil e ocupouse das persoas refuxiadas. Entre 1914 e 1920, administrou o orfanato feminino Lle Stelline co que estivo vinculada durante moito tempo. Ademais foi a fundadora da institución para orfos Casa e Famiglia.
Unha rúa da localidade de Terni leva o seu nome en homenaxe.
Rombencéfalo
O rombencéfalo caudal foi xeralmente considerado o sitio de iniciación do peche do tubo neural.
Vipera berus
Distribución xeográfica
En varios países europeos é a única serpe velenosa nativa.
Hábitat
Un requirimento esencial para a presenza desta especie é que haxa unha suficiente complexidade do hábitat, que facilite os seus diversos comportamentos (tomar o sol, alimentación e hibernación) e que ofreza protección dos predadores e do acoso humano. Encóntrase en diversos hábitats, como os seguintes: terras baixas calcarias, ladeiras rochosas, páramos, matos areentos, praderías, terreos baldíos, beiras dos bosques, claros soleados e desmontes, ladeiras de arbustos e setos, vertedoiros de lixo, dunas costeiras, e canteiras pedregosas. Aventúrase ás veces en zonas húmidas se hai chan seco próximo, polo que pode atoparse en beiras de regatos, lagos e pozas. miniatura|alt=Femia tomando o sol en Escocia.|Femia de V. berus. En boa parte do sur de Europa, como no sur de Francia e norte de Italia, encóntrase en zonas húmidas a baixa altitude ou en altitudes elevadas. Nos Alpes suízos, pode ascender ata os 3 000 m de altura. En Hungría e Rusia evita as estepas abertas; un hábitat no cal é máis doado atopar a especie V. ursinii. Porén, en Rusia aparece nas zonas esteparias boscosas.
Reprodución
En Hungría, o apareamento ten lugar na última semana de abril, mentres que no norte de Europa ocorre despois na segunda semana de maio. Os apareamentos observáronse tamén en xuño e mesmo en outubro, pero non se sabe se os apareamentos no outono resultan no nacemento de crías. As femias a miúdo reprodúcense só unha vez cada dous anos, ou incluso unha vez cada tres anos se as estacións son curtas e o clima é duro. esquerda|miniatura|alt=Serpe enroscada mostrando as súas escamas carenadas.|V. berus motrando as escamas fortemente carenadas na súa área dorsal. Os machos encontran as femias seguindo o seu rastro de olor, ás veces rastreándoas durante centos de metros ao día. Se encontra unha femia e esta lisca dalí, o macho perséguea. O cortexo implica un comportamento "fluído" colocándose en paralelo lado a lado, a lingua entra e sae e móvese rapidamente ao longo do dorso e dan golpes excitados coa cola. As parellas permanecen xuntas durante un ou dous días despois do apareamento. Os machos perseguen os seus rivais e establan combate. Con frecuencia, isto tamén empeza cun comportamento similar ao do apareamento antes de culminar na dramática "danza da víbora". Nesta danza os machos enfróntanse entre si, elevan a parte anterior do corpo verticalmente, facendo movementos balanceantes e tratan de empurrarse contra ao chan. Isto repítese ata que un dos dous queda exhausto e marcha arrastrándose para intentar atopar outra parella. Appleby (1971) indica que nunca viu que un intruso gañase estes combates, polo que parece que o defensor está tan excitado polo cortexo que que non renuncia a perder as súas posibilidades de apareamento. Non hai rexistros de que as víboras se mordan durante estes encontros.
The Watts Prophets
Historia
A partir de aquí comezou unha etapa de case total inactividade na que só fixeron actuacións esporádicas. O poema "Hey World!" apareceu no segundo disco de Ziggy Marley and the Melody Makers en 1986 e Hamilton participou na gravación do tema central do álbum Multi-Kulti de Don Cherry.
Friedrich Nietzsche
Profesor en Basilea (1869-1879)
En 1879, o seu estado de saúde obrígao a deixar o posto de profesor. Comeza entón unha vida errante en busca dun clima favorable tanto para súa saúde como para o seu pensamento (Venecia, Xénova, Turín, Niza, Sils-María...) : "Non somos como aqueles que chegan a formar pensamentos senón no meo dos libros - o noso hábito é pensar ao ar libre, andando, saltando, escalando, danzando (...)." En 1882, coñece a Paul Rée e Lou Andreas-Salomé, a quen pide en casamento. Ela rexéitao despois de lle dar esperanzas de sentimentos recíprocos. No mesmo ano, comeza a escribir o Así falou Zaratustra, nunha estadía en Niza. Nietzsche non deixa de escribir cun ritmo crecente. Este período remata brutalmente o 3 de xaneiro de 1889 cunha "crise de loucura" que, durando ata á súa morte, déixao baixo a tutela da súa nai e da súa irmá. No comezo desta loucura, Nietzsche encarna alternativamente as figuras míticas de Dioniso e Cristo, despois súmese nun silencio case completo ata a súa morte. Hai unha teoría que di que contraeu sífilis. Estudos recentes inclínanse por un cancro cerebral, que eventualmente pode ter orixe sifilítica. A súa irmá utilizará os seus escritos despois da súa morte para apoiar a causa antisemita.
Obra
Sen dúbida, a obra de Nietzsche sobreviviu alén da apropiación feita polo réxime nazi. Aínda hoxe en día é un dos filósofos máis estudados e fecundos.
Rombencéfalo
Evolución
O cerebro posterior é homólogo dunha parte do cerebro dos artrópodos chamada ganglio subesofáxico, en canto aos xenes que se expresan e a súa posición entre o cerebro e o cordón nervioso. Baseándose nisto suxeriuse que o cerebro posterior evolucionou primeiro nos Urbilaterianos, que son os últimos antepasados comúns de cordados e artrópodos, hai entre 570 e 555 millóns de anos.
Albert Nicholas
Albert (Peto) Nicholas, nado o 9 de maio de 1951 en Rarotonga é un político das Illas Cook.
Traxectoria
Nicholas resultou ellixido ao Parlamento das Illas Cook por vez primeira nas eleccións de 1994 pola circunscrición de Avatiu-Ruatonga-Palmerston representando ao Partido da Alianza. Reelixido nas eleccións de 1999 como membro do Partido da Nova Alianza, pero entrou a militar no Partido das Illas Cook nese mesmo ano.
César Antonio Molina
Traxectoria
Licenciouse en Dereito e en Ciencias da Información. Doutorouse cum laude cun traballo de investigación sobre A prensa literaria española, publicado en tres volumes. Foi profesor da Universidade Complutense de Madrid e seguiu séndoo nos últimos anos, na facultade de Humanidades e Xornalismo da Universidade Carlos III de Madrid. Durante varios anos coordinou os Cursos de Humanidades da Universidade de Verán do Escorial.
En maio de 2004 foi nomeado Director do Instituto Cervantes. Nese mesmo ano foi galardoado co Premio Fernández Latorre. En setembro de 2005 o goberno de Francia outorgoulle a Orde das Artes e Letras.
Les morts ont tous la même peau
Características
A obra foi unhas das primeiras novelas negras ambientadas no mundo negro do barrio do Bronx, na mesma época en que comezaban autores como Chester Himes. Ao tempo, o tratamento da violencia polo protagonista desde un punto de vista tranquilo, relaciona esta obra coa de Jim Thompson.
Jeff Green
Traxectoria profesional
O 11 de xullo de 2017, asinou cos Cleveland Cavaliers.
Morris Chestnut
Morris L. Chestnut, nado o 1 de xaneiro de 1969 en Cerritos, no condado dos Ánxeles, é un actor estadounidense de cinema e televisión. É coñecido por interpretar o pai adolescente Ricky Baker no filme de 1991 Boyz n the Hood, a Lance Sullivan no filme de 1999 The Best Man, a Tracy Reynolds no 2002 en Like Mike, e sobre todo polo papel de Ryan Nichols na serie de televisión V, os visitantes no 2009.
Arrecife, Lanzarote
Historia
Nas últimas décadas Arrecife experimentou un gran desenvolvemento demográfico debido fundamentalmente á chegada de poboación inmigrante, procedente fundamentalmente da Península Ibérica e países como Colombia ou Marrocos.
Transporte
Arrecife atópase nunha posición céntrica con respecto a boa parte das principais vías de comunicación terrestre de Lanzarote. A estrada LZ-2 comunica á capital co sur da illa, dirección Yaiza, e a LZ-20 co interior, cara ao municipio de Tinajo. Ambas contan con tramos de autovía. Mentres, a estrada LZ-1 conecta Arrecife co norte de Lanzarote.
André Rieu
Traxectoria
Co seu característico estilo de difundir a música clásica, que anteriormente parecía reservada ás clases de elite ou acomodadas, André Rieu decidiu pola ao servizo dun público novo e naqueles lugares que devanditos mozos adoitan frecuentar, ben sexan de lecer ou culturais, tales como prazas públicas e estadios deportivos. E conseguiuno con grande éxito, pois gañou diversos premios como o Top 10 ou o Top 100, este último ostentando un número un.
A Orquestra Johann Strauss
A televisión é tamén un punto importante para Rieu e a súa orquestra. Os seus concertos anuais de Ano Novo de Viena convertéronse nunha tradición de vacacións nas estacións de radiodifusión públicas. Durante dúas semanas en 2013, un das canles do grupo BSkyB, Sky Arts 2 no Reino Unido, foi renomeado como "Sky Arts Rieu". Entre o 30 de marzo e o 14 de abril de 2013 Sky Arts Rieu retransmitiu concertos e documentais de Rieu 24 horas ao día.
Ciclopropano
Estrutura e enlaces
O enlace entre centros de carbono descríbese xeralmente en termos de enlaces flexionados. Neste modelo os enlaces carbono-carbono flexiónanse cara a fóra para que o ángulo interorbital sexa de 104°. Facendo isto redúcese o nivel de tensión de enlace e iso conséguese por distorsión da hibridación sp3 dos átomos de carbono para que os enlaces C-C teñan un maior carácter π que o normal (ao mesmo tempo os enlaces carbono-hidróxeno incrementan o seu carácter s). Unha consecuencia pouco usual dos enlaces flexionados é que mentres que os enlaces C-C son máis febles do normal, os átomos de carbono están tamén máis próximos uns a outros que nun enlace normal de alcano: 151 pm fronte a 153 pm (enlace de alqueno medio: 146pm).
Abdome (artrópodos)
Insectos
O abdome dos insectos contén os aparellos dixetivo, reprodutor e circulatorio; carece de patas ou alas nos adultos. Nos insectos inmaturos dalgúns grupos poden ter certos tipos de apéndices nos segmentos do un ao sete (branquias, patas falsas dose lepidópteros).